burgasdotpro/wikipedia huggingface dataset:
Flóra (odbojová skupina)

Flóra (v dobových dokumentoch zapisované aj ako Flora, od novembra 1943 Kaviár) bola odbojová skupina občiansko-demokratickej časti domáceho protifašistického odboja na Slovensku, ktorej jadro tvoril brat gen. Rudolfa Viesta Dušan Viest so svojou manželkou Květoslavou (práve od jej krstného mena bol odvodený krycí názov skupiny), ako aj ďalší rodinní príslušníci, príbuzní, priatelia a známi gen. Viesta. Pôsobila v rokoch 1941 – 1943 a ideovo-politicky sa orientovala na Dočasné štátne zriadenie na čele s Edvardom Benešom.
Vznik a činnosť.
Flóra vznikla po eliminácii skupiny Obrana národa (leto 1941) a v období rokov 1941 – 1943 predstavovala najväčšiu, najaktívnejšiu a najvýznamnejšiu skupinu nekomunistického odboja na Slovensku. Z hľadiska bývalej politickej príslušnosti v nej pôsobili predovšetkým agrárnici a sociálni demokrati, pričom s ňou spolupracovali aj niektorí pracovníci orgánov štátnej správy, armády, žandárstva, súdnictva a aj Ústredia štátnej bezpečnosti, nešlo však o pevne organizovanú skupinu a väčšina jej členov pôsobila aj v iných odbojových skupinách.
Prostredníctvom svojej širokej siete kontaktov vykonávala spravodajskú činnosť, ktorej výsledky poskytovala Dočasnému štátnemu zriadeniu. Popri tom skupina pomáhala prenasledovaným a česko-slovenským vlastencom pri prechodoch z protektorátu na Slovensko a pri útekoch do exilu, poskytovala materiálnu a finančnú pomoc represiami postihnutým osobám a ich rodinám, pomoc utečencom zo zajateckých táborov, poskytovala úkryty a zabezpečovala falošné doklady. Finančne prispela k rozvoju partizánskeho hnutia na východnom Slovensku. Centrom jej činnosti bola Bratislava, no svojou pôsobnosťou siahala na územia viacerých okresov.
Začiatkom februára 1943 členovia Flóry sformulovali "Memorandum" (datované 10. februárom 1943), v ktorom sa jednoznačne hlásili k Benešovej koncepcii obnovy Česko-Slovenska v jej predmníchovskej, prvorepublikovej podobe.
Úpadok a zánik.
Viestová sa snažila o zjednotenie domáceho odboja na platforme Flóry, no pre svoju prílišnú orientáciu na benešovskú koncepciu obnovy ČSR a odpor komunistického odboja, ktorý začal roku 1943 spolupracovať s občiansko-demokratickým odbojom, stratila medzi domácim odbojom vplyv. Pre rozdielnosť názorov na zloženie povojnového ústredného národného výboru nedošlo ani k dohode s Vavrom Šrobárom na osobnom rokovaní 6. júna 1944 v Martine. Z popudu ilegálnej Komunistickej strany Slovenska s Flórou prestali spolupracovať odbojové skupiny zastúpené a napojené na Slovenskú národnú radu, čím sa skupina Flóra ešte pred vypuknutím Slovenského národného povstania (SNP) rozpadla a jej členovia sa zapojili do odbojovej činnosti v iných skupinách.
Ryan Phillippe

Ryan Phillippe (* 10. september 1974, New Castle, Delaware, USA) je americký herec. Je známy z filmov ako "Viem, čo ste robili minulé leto" (1997), "Veľmi nebezpečné známosti" (1999), "Gosford Park" (2001), "Právnik Lincoln" (2011). V rokoch 2015 a 2016 účinkoval v televíznom seriáli "Tajnosti a lži" a v rokoch 2016 až 2018 stvárnil hlavnú postavu v televíznom seriáli "Ostreľovač".
Detstvo a mladosť.
Phillippe sa narodil v meste New Castle, v štáte Delaware. Má tri sestry a je sčasti francúzskeho pôvodu.
Kariéra.
Jeho televízny debut bol v roku 1992, keď bol obsadený do televízneho seriálu "Žiť jeden život". Jeho postavou bol homosexuál Billy Douglas a ide o prvú homosexuálnu rolu v Daytime Show. Objavila sa v jednej sérii televízneho seriálu. Objavil sa v niekoľkých televíznych seriáloch v menších úlohách, ale prielom nastal v roku 1997, keď bol obsadený do filmu "Viem, čo ste robili minulé leto". Vďaka účinkovaniu v tomto horore sa jeho meno stalo známejším, čo mu zaistilo viac filmových úloh. V roku 1998 sa objavil vo filme "Klub 54" po boku Mikea Myersa, Neve Campbell a Salmy Hayek. O rok neskôr ho obsadil režisér Roger Kumble do modernej adaptácie francúzskeho románu "Les Liaisons dangereuses", s názvom "Veľmi nebezpečné známosti", kde si zahral po boku Sarah Michelle Gellar, Reese Witherspoon či Selmy Blair.
Menšie úlohy získal aj v oscarových filmoch, ako "Gosford Park" (2001) či "Crash" (2004). V roku 2006 účinkoval vo filme, režírovanom Clintom Eastwoodom, "Vlajky našich otcov", ktorý je založený na skutočnej udalosti. Jeho herecký výkon bol pozitívne prijatý filmovými kritikmi. V roku 2010 stvárnil fotografa vo filme "Bang Bang Club". V rovnakom roku si zahral v komédii "MacGruber", po boku Kristen Wiig, Vala Kilmera, Willa Forteho a Mayi Rudolph.
Od roku 2015 do roku 2016 sa objavil v hlavnej úlohe spolu s Juliette Lewis v televíznom seriáli "Tajomstvá a klamstvá". V roku 2016 tiež prijal hlavnú úlohu v televíznom seriáli "Ostreľovač". Seriál skončil v roku 2018. V roku 2020 prijal jednu z úloh v televíznom seriáli "Big Sky".
Osobný život.
V roku 1997 sa spoznal s herečkou Reese Witherspoon, s ktorou neskôr účinkoval vo filme "Veľmi nebezpečné známosti". V júni 1999 sa zosobášili a majú spolu dve deti. V roku 2006 Witherspoonová požiadala o rozvod, manželstvo bolo rozvedené v roku 2007. Ich dve deti sú v striedavej starostlivosti oboch rodičov.
V roku 2007 sa Phillippe stretával s herečkou Abbie Cornish, ale rozišli sa v roku 2010. V tom roku sa Phillippe spoznal s modelkou a herečkou Alexis Knapp, ktorá mu porodila dieťa. V roku 2011 sa stretával so študentkou práv Pauline Slagter.
Ján Valach (lekár)

MUDr. Ján Valach (* 29. september 1899, Vaľkovo, dnes časť Českého Brezova – † 11. september 1980, Rimavská Sobota) bol slovenský lekár chirurg, účastník domáceho druhého česko-slovenského odboja na Slovensku a Slovenského národného povstania (SNP).
Život.
Po absolvovaní štúdia na gymnáziu v Rimavskej Sobote študoval na Lekárskej fakulte Karlovej univerzity v Prahe, ktorú úspešne ukončil v roku 1924. Následne pôsobil ako obvodný lekár v Hnúšti (1924 – 1931), asistent na I. chirurgickej klinike v Prahe (1932 – 1939) pod vedením prof. Arnolda Jiráska a ako lekár a primár v Likieri (1939 – 1945; dnes časť Hnúšte).
Jeho zásluhou bola v Likieri v roku 1939 zriadená provizórna nemocnica. Vykonával chirurgické a gynekologické operácie, kvalitnú brušnú chirurgiu vrátane operácií žalúdka. Prvú cholecystektómiu a mastektómiu učinil už v roku 1939. Po vyhlásení povstania sa v hodnosti kapitána stal riaditeľom tohto zdravotníckeho zariadenia, ktoré plnilo úlohu povstaleckej nemocnice. Pod jeho vedením pracovali lekári MUDr. Zdenek Hrivnák, MUDr. Ján Daniš, MUDr. Artúr Goldberger (Koval), MUDr. Rachel Ledererová-Kleinová, MUDr. Eugen Tochten, ošetrovateľky, pomocný a správny personál. 27. septembra sem bola evakuovaná časť ťažko ranených z Banskej Bystrice, ktorých 19. októbra presunuli do Heľpy a na Letisko Tri Duby. Odbojárov liečili pod krycími menami ako civilov na rôzne choroby a „úrazy doma pri práci“. Počas SNP až do mája 1945 nemocnica ošetrila vyše 500 osôb, väčšinou z Gemera. Okrem iných sa tu liečili Pavol Marcely, ktorý bol ťažko postrelený do ľavého pleca na Kohúte pri Revúcej, sovietsky pilot Vasil Čorný, ktorého postrelili pri bombardovaní Budapešti a musel núdzovo pristáť pri Čerenčanoch, viacerí francúzski aj sovietski partizáni či rumunski vojaci.
Po oslobodení obnovil činnosť Štátnej nemocnice v Rimavskej Sobote a pracoval ako jej riaditeľ. Podľa historičky Anny Falisovej „patril medzi vynikajúcich odborníkov v brušnej chirurgii [...]. Zaslúžil sa o šírenie zdravotníckej osvety.“ Učinil okolo 500 operácií žalúdka, ako aj trepanácie, operácie nádorov miechy, otvorenie srdcového vaku a i. Publikoval odborné práce v časopisoch "Rozhledy v chirurgii", "Časopis lékařů českých", "Slovenský lekár", "Praktický lekár" a i.
Okres (Slovensko, 1940 – 1945)

Okres bol nižšou administratívnou jednotkou Slovenskej republiky od polovice roku 1939 až do jej zániku v roku 1945. Na základe zákona Snemu Slovenskej republiky č. 190/1939 Sl. z. zo dňa 25. júla 1939 o verejnej správe bolo územie Slovenska, vtedy už značne zmenšené výsledkami prvej viedenskej arbitráže a maďarsko-slovenského ozbrojeného konfliktu, k 1. augustu 1939 rozčlenené na šesť žúp a 59 okresov (z toho jeden mestský).
Na základe zákona č. 50/1941 Sl. z. zo dňa 18. marca 1941 o zjednotení obvodov okresných úradov, okresných súdov, iných úradov a ich sídel sa s účinnosťou od 27. mája 1941 prenieslo sídlo okresu z Holíča do Skalice a uskutočnili sa zmeny vo vymedzení územných obvodov niektorých okresov.
Zákonom č. 107/1941 Sl. z. zo dňa 16. júna 1942 sa s účinnosťou od 1. júla 1942 zriadil okres Vyšný Svidník a vymedzil sa jeho územný obvod, čím sa počet okresov na Slovensku zvýšil na 60.
Zuzana Šebová

Zuzana Šebová môže byť:
Drobný

Drobný (ženský tvar Drobná) je slovenské a české priezvisko.
Branislav Benka

Brigádny generál Bc. Ing. Branislav Benka (* 27. február 1974, Trenčín, Česko-Slovensko) je slovenský generál.
V súčasnosti je od roku 2019 veliteľom Síl pre špeciálne operácie. Od 1. novembra 2023 zastáva funkciu pridelenca obrany SR v Česku.
Život a vzdelanie.
V roku 1992 ukončil Stredné odborné učilište strojárske v Novom Meste nad Váhom, v roku 1993 Školu dôstojníkov v zálohe v Martine. V rokoch 1997 až 2002 študoval odbor Vojenské spravodajstvo a prieskum na Vojenskej akadémiii v Liptovskom Mikuláši. V rokoch 2012 až 2015 študoval právo na Fakulte práva Janka Jesenského Vysokej školy Danubius. V roku 2020 absolvoval kurz generálneho štábu na Univerzite obrany v Brne.
Vojenská kariéra.
Od roku 1995 pôsobil v 5. pluku špeciálneho určenia ako veliteľ skupiny špeciálneho určenia. V tomto roku sa tiež stal výsadkárom 1. triedy v OS SR. Od roku 2001 bol veliteľom roty, od roku 2004 náčelníkom oddelenia výcviku. V rokoch 2005 až 2006 sa zúčastnil operácie Iracká sloboda. Po nej bol opäť náčelníkom oddelenia výcviku. Od roku 2008 bol náčelník riadenia operácií. V tom čase absolvoval aj Spravodajský kurz síl pre špeciálne operácie NATO. V roku 2011 sa stal náčelníkom štábu 5. pluku špeciálneho určenia. Zároveň v rokoch 2008 až 2011 pôsobil na Veliteľstve špeciálnych operácií NATO, SHAPE v belgickom Monse a v rokoch 2009 a 2010 tiež na veliteľstve špeciálnych síl operácie ISAF.
Od roku 2012 bol zástupcom riaditeľa Centra výcviku Lešť. V rokoch 2014 až 2017 pôsobil na Strategicko-operačnom centre riadenia (CCOMC) NATO v Monse. Od roku 2017 bol náčelník osobného odboru náčelníka generálneho štábu. V roku 2018 sa stal náčelníkom Odboru síl špeciálneho určenia na Generálnom štábe.
Je tiež výsadkárom Armády Francúzskej republiky, Armády USA a Armády Belgického kráľovstva.
Veliteľ Síl špeciálneho určenia a prvá generálska hodnosť.
Od roku 2019 je veliteľom Síl pre špeciálne operácie. Do prvej generálskej hodnosti, brigádny generál ho 28. januára 2021 z hodnosti plukovník vymenovala prezidentka Zuzana Čaputová. Stal sa prvým generálom Síl špeciálneho určenia.
Hold On (pieseň Justina Biebera)

„Hold On“ je pieseň od kanadského speváka Justina Biebera. Bola vydaná vydavateľstvom Def Jam 5. marca 2021 ako štvrtý singel z jeho šiesteho štúdiového albumu "Justice". Pieseň napísali Bieber po boku Ali Tamposiho, Jona Belliona, Luiza Bonfu, Waltera De Backera a producentov Andrewa Watta a Louisa Bella. Spolu s piesňou vyšlo aj hudobné video v hlavnej úlohe s Bieberom a Christine Ko.
Ara jamajská

Ara jamajská ("Ara erythrocephala") je vyhynutý papagáj z rodu ara, ktorého existencia je hypotetická.
Druh bol vraj pozorovaný v horských oblastiach farností Trelawny a Saint Ann na Jamajke. Je známy iba zo starých správ. Aru jamajskú opísal v roku 1847 Philip Henry Gosse iba na základe správ Richarda Hilla, ktorý však sám vtáky nepozoroval. Podľa popisu bola hlava vtáka sfarbená do červena. Krk, ramená a spodná strana boli zelené, na krídlach sfarbenie prechádzalo do modrej. Chvost bol na povrchu šarlátový a modrý. Krídla a chvost boli zospodu intenzívne oranžovo-žlté.
Vyhynutie vraj spôsobil lov počas 19. storočia. Druh, opísaný bez fyzických dôkazov a na základe pochybných pozorovaní, však podľa moderných autorov skôr stelesňuje prehnane horlivú vášeň vtedajších ornitológov, často spojenú s vyhynutými vtákmi.
Memorandum (Flóra)

Memorandum (v historiografii uvádzané aj ako Memorandum Flóry) bol programový dokument občiansko-demokratickej odbojovej skupiny Flóra z februára 1943, ktorým sa skupina jednoznačne hlásila k Benešovej koncepcii obnovy Česko-Slovenska v jej predmníchovskej, prvorepublikovej podobe, odmietajúc autonómiu Slovenska dosiahnutú v dôsledku Žilinskej dohody a na základe ústavného zákona č. 299/1938 Zb. z. a n. o autonómii Slovenskej krajiny.
Koncom roku 1942 vzišla iniciatíva na prípravu dokumentu, ktorý by sa postavil na platformu obnovy predmníchovskej ČSR, podporil autoritu Edvarda Beneša a sformuloval požiadavky Slovákov v obnovenej republike. Memorandum sformulovali Jozef Dočkal, Kornel Filo, Juraj Kapinaj, Ján Országh a iní odbojári začiatkom februára 1943 a datovali ho k 10. februáru 1943. Dokument podpísalo vyše 20 odbojárov rôznej politickej orientácie, najmä z okruhu Flóry. Text bol zaslaný Dočasnému štátnemu zriadeniu do Londýna prostredníctvom Viliama Radakoviča.
Edvard Beneš a exilova vláda memorandum privítali s nadšením. Vláda sa memorandom zaoberala 30. júna 1943 a priajla vyhlásenie pomenované ako "Odpoveď československej vlády na memorandum pracovníkov zo Slovenska zo dňa 10. februára 1943", ktoré 11. júla 1943 v československom vysielaní londýnskeho rozhlasu prečítal minister Ján Bečko. Na druhú stranu ľudácka propaganda využila toto vyhlásenie na rozdúchavanie protičeských nálad a na vyvolávanie strachu zo spolužitia s Čechmi po vojne.
Flóra Bratislava

Flóra Bratislava je výstava kvetov a záhradníctva s medzinárodnou účasťou usporadúvaná v Bratislave. Nultý ročník výstavy sa konal v roku 1966 pod záštitou Záhradníckych a rekultivačných služieb mesta Bratislavy v priestoroch Zimného štadióna Ondreja Nepelu. Od roku 1968 podujatie organizovali v spolupráci s Ministerstvom vnútra SSR a Národným výborom hlavného mesta Bratislavy. Konalo sa spravidla v dvojročných intervaloch, neskôr už v Parku kultúry a oddychu až kým sa podujatie nepresunulo späť do priestorov zimného štadióna. V roku 1991 organizáciu výstavy prebrala firma KULLA s.r.o. (od roku 2013 KULLA SK, s.r.o.), ktorá ju usporadúva dodnes. Od roku 2002 sa koná vo výstavisku Incheba.
Édes élet

Édes élet je šiesty štúdiový album, ktorý v roku 1988 vydalo hudobné vydavateľstvo Szemtanú Bt. maďarskej pop rockovej skupine KFT.
Zoznam skladieb.
Autormi skladieb je skupina KFT.
Ted Lasso

Ted Lasso je americký komediálny seriál vytvorený Billom Lawrencom, Jasonom Sudeikisom, Joeom Kellym a Brendanom Huntom, založený na rovnomennej postave, ktorú Sudeikis prvýkrát stvárnil v sérii promo akcií pre pokrytie Premier League NBC Sports. Seriál mal premiéru 14. augusta 2020 na Apple TV+ a päť dní po premiére prvej série bol obnovený pre druhú sériu. 28. októbra 2020 stanica Apple TV+ predĺžila seriál o tretiu sériu.
Synopsa.
Američan Ted Lasso, tréner univerzitného amerického futbalu, je prijatý ako tréner tímu anglickej Premier League AFC Richmond, hoci nemá žiadne skúsenosti s európskym futbalom.
Zoznam častí seriálu Ted Lasso

Toto je zoznam častí amerického seriálu Ted Lasso. Seriál mal premiéru 14. augusta 2020 na Apple TV+.
Natália Puklušová

Natália Puklušová (* 19. február 1984, Spišská Nová Ves) je slovenská televízna herečka.
Absolvovala štúdium herectva na VŠMU v Bratislave. V roku 2012 sa zúčastnila na súťaži "Hlas Česko Slovenska", avšak nepostúpila. Do povedomia divákov sa dostala pomocou seriálom "Búrlivé víno" a "Oteckovia".
Roman Poláčik

Roman Poláčik (* 20. júl 1988, Štefanov nad Oravou) je slovenský filmový herec.
Absolvoval štúdium herectva na VŠMU v Bratislave. Do povedomia divákov sa dostal hlavne pomocou seriálu Oteckovia a Najhorší týždeň môjho života.
Kolonáda (rozlišovacia stránka)

Kolonáda môže byť:
France Gallová

France Gallová, rodným menom Isabelle Geneviève Marie Anne Gall (* 9. október 1947, Paríž, Francúzsko† 7. január 2018 Neuilly-sur-Seine) bola francúzska popová speváčka.
Svoju spevácku kariéru realizovala spoločne so svojim manželom, ktorým bol spevák-skladateľ Michel Berger.
Životopis.
Narodila sa do rodiny textára Roberta Galla a Cécile Berthierové, dcéry Paula Berthiera, spoluzakladateľa spoločnosti "Petits Chanteurs à la Croix de Bois".
Lipopolysacharid

Lipopolysacharid (LPS) je veľká molekula skladajúca sa z lipidov (molekúl tukov a podobných látok) a polysacharidov spojených kovalentnou väzbou. Lipopolysacharidy sú hlavnou zložkou vonkajšej membrány gramnegatívnych baktérií a predstavujú významný endotoxín na ktorý organizmus reaguje silnou imunitnou reakciou.
Erina Akatsuka

Erina Akatsuka je japonská baletka, prvá sólistka Baletu Slovenského národného divadla.
Kariéra.
Absolvovala Baletnú školu Hiroko Fukaura Ballet Studio v Japonsku. Potom pokračovala na Austrálskom baletnom konzervatóriu. V roku 2011 absolvovala English National Ballet School.
Od roku 2011 pôsobí v Balete SND. Začala ako demisólistka, od roku 2015 tancuje na poste sólistky Baletu SND. V Balete SND stvárnila hlavné postavy v baletoch "Sylfida", "Bajadéra", "Onegin", "Giselle", "Malý Princ", "Odyseus", "Korzár", "Luskáčik", "Spiaca krásavica" a iných.
Za účinkovanie v balete "Esmeralda" získala takúto recenziu: „So všetkými náležitosťami si bravúrne poradila sólistka Erina Akatsuka, ktorá v balete stvárňuje krásnu cigánku. Jej výkon mal v sebe nádherné frázovanie pohybu, vášeň, temperament, hĺbku a úžasnú kontrolu nad telom. Práve posledný zo spomenutých interpretačných superlatívov, je na našej prvej scéne veľmi zriedkavým úkazom.“
Zlaté časy

Zlaté časy môže byť:
Európska konferenčná liga UEFA

Konferenčná liga UEFA (predtým známa ako Európska konferenčná liga UEFA) je klubovou futbalovou súťažou medzi európskymi tímami. Usporadúva ju organizácia UEFA. Jej založenie bolo oficiálne oznámené v roku 2018 a jej prvý ročník sa odohral v sezóne 2021/2022. V poradí európskych klubových súťaží je tretia, za Ligou majstrov a Európskou ligou. Prvým víťazom súťaže sa stal AS Rím.
História.
UEFA hovorila o možnosti ďalšej súťaže od roku 2015, aby rozšírila možnosti ďalších medzinárodných zápasov tým klubom, ktoré sú obvykle vyradené v predkolách LM a EL. 2. decembra 2018 UEFA oficiálne oznámila, že sa súťaž rozbehne na prvý trojročný cyklus v rokoch 2021–2024. Pracovný názov bol "Európska liga 2". Oficiálny názov bol zverejnený 24. septembra 2019 po zasadnutí UEFA v Ľubľane.
Formát.
Predkolá.
Podobne ako v Lige majstrov sa kvalifikácia delí na dve časti – majstrovskú a ligovú (nemajstrovskú). Na rozdiel od LM sa v majstrovskej časti objavia len tímy, ktoré boli vyradené v predkolách LM a potom boli presunuté do predkôl Európskej konferenčnej ligy.
Nasadenie tímov bude záležať na koeficiente krajiny a poradí v rebríčku UEFA:
Žiadna z krajín nebude mať viac miest v európskych pohároch oproti stavu do roku 2021, ale Európska konferenčná liga bude zameraná skôr pre kluby z krajín, ktoré sú v rebríčku UEFA na nižších miestach.
Skupinová fáza a vyraďovacia fáza.
Základných skupín je 8, v každej z nich sú 4 tímy. Vyraďovacia fáza sa skladá z osemfinále, štvrťfinále, semifinále a finále. Do osemfinále postupujú víťazi skupín; tímy na druhých miestach budú hrať jedno "kvalifikačné kolo" proti tímom na tretích miestach v základných skupinách Európskej ligy.
Víťaz súťaže bude mať zaistený postup a právo štartu v nasledujúcom ročníku skupinovej fázy Európskej ligy.
Pancier

Pancier môže byť:
Na telo

Na telo môže byť:
Cygnus (kozmická loď)

Cygnus je nepilotovaná nákladná kozmická loď vyvinutá americkou spoločnosťou Orbital Sciences Corporation a v súčasnosti vyrábaná firmou Northrop Grumman Innovation Systems v rámci programu Commercial Orbital Transportation Services (COTS) americkej vesmírnej agentúry NASA. Cygnus je určený k doprave nákladu na Medzinárodnú vesmírnu stanicu (ISS). Do vesmíru je vynášaný raketou Antares z kozmodrómu MARS (Stredoatlantický regionálny kozmodróm) na východnom pobreží Spojených štátov, prípadne raketou Atlas V z Cape Canaveral na Floride.
História vzniku.
Po zrušení letov amerických raketoplánov Space Shuttle (posledný v roku 2011) zabezpečovali dopravu nákladov na Medzinárodnú vesmírnu stanicu (ISS) ruské, európske a japonské nepilotované zásobovacie lode Progress, ATV a HTV. Americká NASA tak bola závislá na svojich partneroch. Rozhodla sa preto v programe komerčnej orbitálnej dopravy (Commercial Orbital Transportation Services, COTS) podporovať vývoj a výrobu bezpilotných nákladných lodí. Program vyústil v uzatvorenie dvoch kontraktov na dopravu zásob na ISS medzi NASA a spoločnosťami SpaceX (loď Dragon vynášaná raketou Falcon 9) a Orbital Sciences Corporation (loď Cygnus vynášaná raketou Antares). Podľa zmluvy dostane spoločnosť Orbital 1,9 miliardy USD. za dodanie dvadsiatich ton nákladu v ôsmich lodiach Cygnus.
Popis.
Loď sa skladá z dvoch valcových modulov. Väčší modul (Pressurized Cargo Module, PCM) vyrába talianska spoločnosť Thales Alenia Space, má vnútorný hermetizovaný objem 18,9 m³, do ktorého je možné umiestniť 2 tony nákladu. Menší servisný modul (Service Module, SM) vyrába firma Orbital. Obsahuje predovšetkým manévrovací motor, nádrže s palivom (hydrazín a oxid dusičitý) a dva vyklápacie solárne panely s gallium arsenidovými článkami, výkon článkov je 3,5 kw. Celková prázdna hmotnosť lode je 1 800 kg, dĺžka 3,66 metra, priemer 3,07 metra. Z ISS môže odviesť až 1 200 kg odpadu, s ktorým zanikne v atmosfére Zeme. 
Počnúc štvrtou loďou je požívaná vylepšená (Enhanced) verzia s dĺžkou 4,86 metra s vnútorným priestorom zvýšeným na 27 m³ a maximálnym nákladom 3 500 kg.
Harmonogram letov.
Cygnus je vynášaný nosnou raketou Antares z kozmodrómu MARS (Stredoatlantický regionálny kozmodróm), ktorý sa nachádza v susedstve kozmodrómu a strediska NASA Wallops na východnom pobreží USA.
Vodný koridor Dunaj-Odra-Labe

Vodný koridor Dunaj-Odra-Labe (oficiálny názov) (, , , niekedy Prieplav Dunaj-Odra-Labe, skratka D-O-L alebo d-o-l, niekedy len Dunaj-Odra-Labe) je plánovaný, v krátkych úsekoch dokončený vodný koridor, ktorý by mal spojiť cez Slovensko, Česko, Rakúsko a Poľsko tri európske rieky Dunaj, Odru a Labe. Dôležitá bude takisto rieka Morava, po ktorej povedú niektoré úseky. &lt;ref name="www.d-o-l.cz/mapa"&gt;&lt;/ref&gt; Okrem toho, že by prieplav spojil tri spomínané rieky, cez tieto riečne vodné cesty by bol spojením Čierneho mora, Baltského mora a Severného mora. Pre Česko má koridor význam aj z toho dôvodu, že Česko je jediným štátom Európskej únie, ktorý nie je priamo alebo kvalitnou vodnou cestou spojený s morom. Prieplav Dunaj-Odra-Labe by touto kvalitnou vodnou cestou bol.
Kráľovič (priezvisko)

Kráľovič (o význame pozri kráľovič) je slovenské priezvisko. Najčastejšie je v Bratislave, Trnave, Križovanoch nad Dudváhom (okres Trnava) a Čároch (okres Senica).
Známi nositelia.
Pozri v článku Kráľovič.
Kráľovič

Kráľovič môže byť:
Havranka

Havranka môže byť:
Havranka (priezvisko)

Havranka je slovenské priezvisko odvodené od slova havran. V roku 1995 sa na Slovensku v neprechýlenej podobe vyskytovalo len raz – v obci Polomka (okres Brezno)
Známi nositelia.
Pozri v článku Havranka.
Havran (priezvisko)

Havran je slovenské a české priezvisko odvodené od slova havran. Na Slovensku je najčastejšie (s výrazným odstupom) v obci Rybník (okres Levice), potom v Bratislave, Leviciach a Zvolene. V Česku sa najviac vyskytuje v mestách Litomyšl, Přerov a Valašské Meziříčí.
Známi nositelia.
Pozri v článku Havran.
Havranko (priezvisko)

Havranko je slovenské priezvisko odvodené od slova havran. Je veľmi zriedkavé, v neprechýlenej podobe sa vyskytuje len v okrese Košice-okolie, a to v obciach
Žarnov, Turňa nad Bodvou, Moldava nad Bodvou, Čečejovce. 
Známi nositelia.
Pozri v článku Havranko.
Havrankó (priezvisko)

Havrankó je priezvisko, ktoré vzniklo maďarským zápisom slovenského priezviska Havranko. Je veľmi zriedkavé, vyskytuje sa len v obci Žarnov (okres Košice-okolie). V Česku sa vôbec nevyskytuje.
Známi nositelia.
Pozri v článku Havrankó.
Havranko

Havranko môže byť:
Havránek (priezvisko)

Havránek je české priezvisko odvodené od slova havran. Český ženský variant je Havránková, slovenský zriedkavo aj Harváneková. Najčastejšie je v mestách Praha, Brno, Ostrava a Plzeň. Na Slovensku je najčastejšie v Bratislave
Známi nositelia.
Pozri v článku Havránek.
Havránek

Havránek je priezvisko, pozri Havránek (priezvisko), napr.:
Jan Havránek

Jan Havránek môže byť:
Pavel Havránek

Pavel Havránek môže byť:
Harvánek (priezvisko)

Harvánek je české a slovenské priezvisko. Český ženský variant je Harvánková, slovenský veľmi zriedkavo aj Harváneková.V Česku je najrozšírenejšie v mestách Praha, Pardubice a Brno. Na Slovensku je najčastejšie v Žiline, obci Udiča (okres Považská Bystrica) a v Považskej Bystrici. 
Známi nositelia.
Pozri v článku Harvánek.
Harvánek

Harvánek je priezvisko, pozri Harvánek (priezvisko), napr.:
Mama (seriál)

Mama () je americký sitcom z produkcie Chucka Lorreho, tvorcu seriálov ako "Dva a pol chlapa" a "Teória veľkého tresku". Seriál vysielala stanica CBS od 23. septembra 2013 do 13. mája 2021.
Na Slovensku seriál začala vysielať Markíza od 6. februára 2017.
Fínske národné hokejové mužstvo hráčov do 18 rokov

Fínske národné hokejové mužstvo hráčov do 18 rokov je mužstvo, ktoré reprezentuje Fínsko na majstrovstvách sveta hráčov do 18 rokov v ľadovom hokeji.
Medzi najväčšie úspechy hráčov Fínska na Majstrovstvách sveta v ľadovom hokeji hráčov do 18 rokov patria roky 1999, 2000, 2016 kde získali Zlato
Okrem toho obsadili dvakrát aj druhé miesto v roku 2006 a 2015 a získali strieborné medaily 
&lt;br&gt; Štyrikrát sa však tešili aj zo zisku bronzových medailí a to v roku 2001 na domácom šampionáte, potom však ešte v rokoch 2009, 2010 a 2013
Aba (priezvisko)

Aba je priezvisko. V Česku je veľmi zriedkavé, vyskytuje sa len v mestách Praha a Plzeň. Na Slovensku sa vôbec nevyskytuje.
Známi nositelia.
Pozri v článku Aba.
Abba (priezvisko)

Abba je talianske priezvisko. V Česku sa v roku 2015 vyskytovalo len raz – v Prahe. Na Slovensku sa vôbec nevyskytuje.
Známi nositelia.
Pozri v článku Abba.
Harvan

Harvan je priezvisko, pozri Harvan (priezvisko), napr.:
Harvan (priezvisko)

Harvan je slovenské priezvisko. Je rozšírené predovšetkým v okrese Brezno, najviac (s výrazným odstupom) v Telgárte, potom v Brezne a Polomke. 
Známi nositelia.
Pozri v článku Harvan.
Juraj Šajmovič

Juraj Šajmovič môže byť:
Mór (priezvisko)

Mór je maďarské priezvisko odvodené od maďarskej podoby mena Móric. Na Slovensku i v Česku je veľmi zriedkavé, vyskytuje sa len v Bratislave, resp. Nymburku.
Známi nositelia.
Pozri v článku Mór (rozlišovacia stránka).
Ondrej Binder

Ondrej Binder (* 11. apríl 1970, Banská Štiavnica† 13. máj 2016, Banská Štiavnica) bol slovenský politik, poslanec Národnej rady Slovenskej republiky za stranu Kotleba – Ľudová strana Naše Slovensko, ako nestraník.
Životopis.
V rokoch 19841987 vyštudoval strednú školu drevársku vo Zvolene v odbore stolár. Základnú vojenskú službu absolvoval v rokoch 19891990 v Karlových Varoch.
Do strany KDH vstúpil v roku 1994 a bol poslancom Obecného zastupiteľstva vo obci Svätý Anton. Ako zástupca starostu tejto obce pôsobil v rokoch 19982000. Bol poslancom regionálneho parlamentu Banskobystrického samosprávneho kraja za Banskú Štiavnicu za KDH v rokoch 20052008. Zo strany odišiel na protest proti tomu, že sa rozhodla podporiť za župana Vladimíra Maňku.
V roku 2016 v marcových parlamentných voľbách kandidoval za stranu Kotleba – Ľudová strana Naše Slovensko ako nestraník. Do parlamentu sa dostal a pôsobil vo Výbore Národnej rady Slovenskej republiky pre kultúru a médiá. Po jeho úmrtí ho v parlamente nahradil Ján Mora, odborný referent z Brezna.
Ondrej Binder zahynul 13. mája 2016 pri dopravnej nehode, ktorá sa stala medzi Banskou Štiavnicou a Banskou Belou.
Falck

Falck môže byť:
Northrop Grumman Innovation Systems

Northrop Grumman Innovation Systems je americká spoločnosť pôsobiaca v oblasti kozmického, aerokozmického a zbrojného priemyslu, ktorá pôsobí ako letecká divízia materskej spoločnosti Northrop Grumman. Vznikla ako Orbital ATK Inc. spojením Orbital Sciences Corporation a niekoľkých divízií Alliant Techsystems (ATK) dňa 9. februára 2015.
V súčasnosti sa v oblasti aerokozmonautiky spoločnosť zaoberá najmä vývojom a prevádzkou svojich nosných rakiet triedy Pegasus, Minotaur a prominentne systému Antares, ktorý vynáša na nízku obežnú dráhu Zeme nepilotovanú nákladnú kozmickú loď Cygnus, spoločné dielo firiem Northrop Grumman Innovation Systems a Thales Alenia Space. Spoločnosť má tiež uzavreté tri dôležité zmluvy s vesmírnou agentúrou NASA, a to CRS a CRS2, v rámci ktorých Cygnus vynáša zásoby na Medzinárodnú vesmírnu stanicu, a kontrakt na modifikáciu štvorsegmentových pomocných motorov SRB, ktoré používali raketoplány Space Shuttle, na päťsegmentovú konfiguráciu. K budúcemu využitiu pre Space Launch System; s viac než 16 000 motormi na pevné pohonné látky v portfóliu ide o jednu k tomu najviac vhodných spoločností.
V roku 2018 bola Orbital ATK kúpená spoločnosťou Northrop Grumman a premenovaná na Northrop Grumman Innovation Systems.
Penica popolavá

Penica popolavá, (lat. "Sylvia curruca") je malý sťahovavý druh spevavca z čeľade penicovité (Sylviidae). Hniezdi v centrálnej a západnej Palearktíde od Anglicka až po Jakutsko. Jeden z najrozšírenejších druhov na Slovensku. Podľa Medzinárodnej únie na ochranu prírody a prírodných zdrojov penica popolavá patrí medzi najmenej ohrozené druhy, celková populácia je stabilná. Stavy v Európe boli podľa prieskumov v rokoch 19802013 takisto stabilné.
Opis.
Penica popolavá meria 13 –  a váži 11 – 13 g . Chrbát je sivohnedej farby, cez oko sa tiahne tmavšia páska, ostro kontrastujúca s bielou farbou hrdla a hrude.
Hlas.
Penica popolavá spieva veľmi často, jej typický drnčavý spev znie ako "dededededededede" alebo "dlülülülülü". Vydáva ho v rovnakej tónovej výške a predchádza mu tiché švitorenie. Volá "tjäk" alebo"čä-dä-dä-dä".
Výskyt a stav na Slovensku.
Penica popolavá bola zaznamená v 94 % mapovacích kvadrátov. Hniezdi od nížin až po .
Odhadovaný počet hniezdiacich párov je 40 000 – 80 000. Veľkosť populácie i územie na ktorom sa vyskytuje sú "stabilné", maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 "LC" - menej dotknutý. Stupeň ohrozenia "S" – vyhovujúci ochranársky status.
Biotop.
Penica popolavá je typický druh v miestach prechodu medzi lesom a krovinatou krajinou (nie úplne na slnku), častá je v mestách v parkoch a záhradách, kde vyhľadávajú ozdobné kríky aj kríky s plodmi.
Hniezdenie.
Hniezdi dvakrát do roka, hniezdo umiestňuje v kríkoch nízko nad zemou. Na 4 – 6 vajíčkach sedia obaja rodičia 11 – 12 dní a po vyliahnutí ich kŕmia 10 – 11 dní.
Potrava.
Živí sa hmyzom a plodmi.
Peter Kotuliak

Ing. Peter Kotuliak je zakladateľ a v súčasnosti predseda dozornej rady firmy Tempest, a.s. Študoval na gymnáziu Tomášikova v Bratislave, univerzitné štúdium absolvoval na FEI STU, odbor tvorba programových systémov. Od založenia spoločnosti Tempest sa podieľal na určovaní jej stratégie a pôsobil vo viacerých výkonných manažérskych funkciách.
Po 17 rokoch vo funkcii predsedu predstavenstva prešiel v roku 2010 do funkcie predsedu dozornej rady, aby "vytvoril priestor pre ďalší rast firmy."
12. marca 2015 prebral ocenenie firmy Tempest, ktorá bola v roku 2014 najväčší obchodný partner spoločnosti Hewlett-Packard na Slovensku.
28. apríla 2016 prevzal cenu "The Best Partner 2015 for Enterprise Group Hardware Products" pre firmu Tempest od spoločnosti Hewlett-Packard Enterprise.
Móric

Móric môže byť:
Moric

Moric je priezvisko, pozri Moric (priezvisko), napr.:
Móricz

Móricz môže byť:
Móric (priezvisko)

Móric je slovenské priezvisko odvodené od mužského mena Móric. Najčastejšie je v okrese Martin, najviac v Martine a Sučanoch. 
Známi nositelia.
Pozri v článku Móric.
Moric (priezvisko)

Moric je slovenské a poľské priezvisko odvodené od mužského mena Móric. Na Slovensku je rozšírené najmä v okrese Martin, najviac v Martine, Sučanoch, Turanoch. V Česku je najčastejšie v mestách Hlučín, Bohumín a Ostrava.
Známi nositelia.
Pozri v článku Moric.
Móricz (priezvisko)

Móricz je maďarské priezvisko odvodené od mužského mena Móric. Na Slovensku je rozšírené najmä v okrese Trebišov, najviac v obci Malý Horeš a Kráľovskom Chlmci.
Známi nositelia.
Pozri v článku Móricz.
Pruské kráľovstvo

Pruské kráľovstvo () bolo nemecké kráľovstvo ktoré zahŕňalo územie Pruska medzi rokmi 1701 až 1918 a zahŕňalo časti dnešného Nemecka, Poľska, Ruska, Litvy, Dánska, Belgicka a Česka. Bolo hybnou silou zjednotenia Nemecka v roku 1871 a bolo vedúcim štátom Nemeckého cisárstva až do jeho rozpustenia v roku 1918. Hoci si svoje meno vzalo z regiónu Prusko, bolo založené v Brandenburskom markgrófstve, kde bolo hlavným mestom Berlín.
Králi Pruska boli z rodu Hohenzollernovcov. Prusko bolo veľmocou odkedy sa stalo kráľovstvom, aj vďaka jeho predchodcovi Bradenbursku-Prusku ktoré sa stalo vojenskou veľmocou vďaka Fridrichovi Viliamovi I. ktorého prezývali "Veľký kurfirst".
Prusko pokračovalo v jeho upevňovaní moci pod vedením Fridricha II. (Fridrich Veľký), tretieho syna Fridricha Viliama I. Fridrich Veľký bol veľmi nápomocný pri začatí Sedemročnej vojny a držal sa svojho vlastného pri bojoch proti Rakúsku, Rusku, Francúzsku a Švédsku a vďaka nemu sa Prusko stalo európskou veľmocou a hralo dôležitú rolu v nemeckých štátoch. Potom čo sa ukázala moc Pruska, stalo sa hlavnou silou nemeckých štátov. V priebehu ďalších sto rokov, Prusko vyhralo mnoho bitiek. Bolo to pre jeho silu ktorou sa Prusko nepretržite snažilo zjednotiť všetky nemecké štáty pod jeho vládu. Po napoleonských vojnách otázka zjednotenia Nemecka do jednej krajiny spôsobila revolúciu v nemeckých štátoch, pričom každý chcel svoju vlastnú ústavu. Počiatočné pokusy zjednotenia Nemecka boli neúspešné, až do doby kedy vznikol Severonemecký spolok ktorý existoval od roku 1867 do 1871. Bol však videný skôr ako vojenská aliancia ktorá vznikla následkom Rakúsko-pruskej vojny, ale mnoho zákonov zo Severonemeckého spolku bolo neskôr použitých v Nemeckom cisárstve. Nemecké cisárstvo existovalo od roku 1871 do roku 1918 s úspešným zjednotením všetkých nemeckých štátov pod pruskú nadvládu. Bolo to kvôli porážke Napoleona III. v Prusko-francúzskej vojne. Vojna zjednotila všetky nemecké štáty proti spoločnému nepriateľovi a po víťazstve prišla ohromujúca vlna patriotizmu, ktorá zmenila názory niektorých z tých, ktorí boli proti zjednoteniu. A tak sa v roku 1871 Nemecko zjednotilo do jedného štátu bez Rakúska s dominantnou Pruskou silou. Prusko je považované za právneho predchodcu zjednotenej nemeckej ríše (1871–1945) a ako takého priameho predchodcu dnešnej Nemeckej spolkovej republiky. Formálny zánik Pruska bol vykonaný 25. februára 1947 po nariadení zo Spojeneckej kontrolnej rady z dôvodu údajnej tradície kráľovstva v militarizme a reakcionárstve a tak vytvorili cestu pre súčasnú organizačnú štruktúru nemeckých štátov. Ale Slobodný štát Prusko, ktorý vznikol po zrušení Pruského kráľovstva v dôsledku Prvej svetovej vojny, bol hlavnou demokratickou silou vo Weimarskej republike až do nacionalistického prevratu v roku 1932 známeho ako Pruský prevrat ("Preußenschlag"). Kráľovstvo zanechalo významné kultúrne dedičstvo a to najmä dnes presadzuje Nadácia pruského kultúrneho dedičstva, ktorá sa stala jednou z najväčších kultúrnych organizácii na svete.
Útek do Egypta (Poussin)

Útek do Egypta je obraz z roku 1657 od francúzskeho maliara Nicolasa Poussina, ktorého námetom je rovnomenná biblická udalosť.
Poussinova tvorba vychádzala zo štúdia antiky a tiež štúdia tvorby majstrov vrcholnej renesancie. Jeho mytologické a alegorické kompozície vychádzali zo zákonov, ktoré si z týchto diel odvodil počas ich štúdia. Dielo Nicolasa Poussina veľmi poznamenalo francúzske aj talianske maliarstvo. V Taliansku prekonal carracciovský idealizmus, vo Francúzsku zas preživajúci manierizmus fontainebleauskej školy. Na Poussina sa odvolávali nie len klasicisti 18. a 19. storočia, ale aj moderní umelci usilujúci o obrazovú formu vystavenú na presných zákonoch. Kompozícia jeho obrazov je vždy podriadená prísnemu princípu, vychádzajúcemu z antického umenia a zásad talianskej renesancie. Poussin na svojich obrazoch usiluje o do detailu prepracované prevedenie krajiny.
Postavy na obraze "Útek do Egypta" majú v tvári príznačný výraz vyjadrujúci momentálne emócie. Mária s malým Ježiškom v náručí sa s obavou z cesty do neznámeho otáča späť, Jozef s dôverou obracia svoj zrak nahor k anjelovi, ktorý Svätú rodinu na ich úteku sprevádza a ochraňuje. Z anjela vyžaruje pokoj, usmieva sa, a jeho pozdvihnutá pravica nielen ukazuje smer, ale vyjadruje aj ochraniteľské gesto. V teplom svetle sú vľavo zobrazené pozostatky antického chrámu, v diaľke na obzore sa rysuje horské pásmo.
Pieta (Ribera)

Pieta je obraz španielskeho maliara José de Ribera (15911652).
José (Jusepe) de Ribera študoval vo Valencii renesančných majstrov a v Ríme zas diela Caravaggia. Práve jeho štýl zásadne ovplyvnil de Riberovu tvorbu. Sám de Ribera sa radí medzi najvýznamnejších maliarov 17. storočia. Vyberal si hlavne náboženské témy s tématikou umučenia. Je hlavným predstaviteľom caravaggiovského naturalizmu v Taliansku. Rovnako ako iné Riberove obrazy s tématikou umučenia, tak aj "Pieta" sa vyznačuje expresívnou mimikou, drastickým zobrazením podrobností Kristovho zmučeného, mŕtveho tela. Nariekajúca žena s pôsobivým gestom zopätých rúk rovnako ako postava muža, bozkávajúca Kristove nohy sú zachytené s pôsobivou, dramatickou realitou.
Ribera bol nielen vynikajúcim maliarom, ale aj skvelým koloristom, ako jeho obraz "Pieta" dokazuje. Pastóznym rukopisom, prevedeným rýchlymi ťahmi štetca, výrazným využitím protikladu svetla a tieňa a zvýraznením horizontálnej vertikály maliar dosahuje zamýšľaného účinku, teda myšlienky na to, ako poľutovaniahodné je Kristovo mŕtve telo.
Vylodenie na Kythéru

Vylodenie na Kythéru alebo Púť na ostrov Kythéra je obraz francúzskeho maliara Jeana-Antoine Watteaua (10. október 1684, Valenciennes18. júl 1721, Nogent-sur-Marne).
Antoine Watteau, syn pokrývača, sa najprv učil u maliara Jacquesa-Alberta Gérina vo Valenciennes. Okolo roku 1702 odišiel do Paríža, kde si na svoje živobytie pracne zarábal zhotovovaním kópií v dielňach na Pont Notre-Dame. Obrazom "Vylodenie na Kythéru" žiadal roku 1717 o prijatie na Académie royale de peinture et de sculpture ako "peintre de fêtes galantes". Na prelome 1719 až 1720 pracoval ako žiadaný maliar v Londýne. Watteau patrí k najvýznamnejším maliarom francúzskeho rokoka 18. storočia.
Watteau sa vďaka tomuto obrazu, ktorý svojim námetom "fête galante" predstavoval celkom novú maliarsku kategóriu, stal členom Kráľovskej akadémie. Slávny obraz stvárňuje púť milencov k bájnej Venušinej svätyni na stredomorskom ostrove Kythéra. Milenecké páry sú volne zoradené do pohybujúceho sprievodu. Postavy sú na plátne volne rozostavené od Venušinej sochy, napoly ukryté na pokraji lesa vpravo, až k rokokovo zdobenej lodi na ľavom okraji obrazu. Krajina, ponorená do teplého večerného svetla, vyžaruje veselú, nežnú náladu. Odjazd párov symbolizuje túžbu po vzdialenom šťastí, ukazuje ale tiež istú prchavosť šťastných chvíľ.
Obraz má zložitú kompozícu na pomerne malom formáte. Maliar tu uplatňuje všetko, čo poznal z flámskej a holandskej maľby 17. storočia. Rubensov kolorit spojený so svetelnou maľbou N. Poussina, rytmizáciu svetla na jemne nariasených látkach, ktoré maliar prevzal od Veronesa. Rokokovosť námetu a spracovania sa prejavuje v ozdobnej obradnosti, na jemnom a kultivovanom ťahu štetca. Jeho obrazy zapôsobili aj na francúzsku kultúru, Po jeho smrti sa módny spoločenský život riadil podľa jeho obrazov (móda à la Watteau).
Černík (rozlišovacia stránka)

Černík môže byť:
Svetová kvalifikácia vo volejbale žien na LOH 2016

Svetová kvalifikácia vo volejbale žien na LOH 2016 bola svetová kvalifikácia vo volejbale žien na Letné olympijské hry 2016, ktorú organizuje Medzinárodná volejbalová federácia (FIVB). Konala sa v 2 dejiskách: v Tokiu, v Japonsku a v San Juane, Portoriku v dňoch od 14.22. mája 2016. Zúčastnilo sa jej 12 tímov, ktoré súťažia o 4 postupové miesta. Keďže šlo zároveň aj o Ázijskú kvalifikáciu na LOH 2016, nezávisle na priamych kvalifikantov postupilo aj najlepšie ázijské družstvo. Zápasy sa odohrali v aréne Tokyo Metropolitan Gymnasium a Roberto Clemente Coliseum.
Kvalifikácia.
1. turnaj
2. turnaj
 Umiestnenie v rebríčku FIVB k 6. októbru 2015. 
Výsledky.
1. turnaj.
&lt;br&gt;
2. turnaj.
&lt;br&gt;
Josef Černík

Josef Černík môže byť:
Černík (priezvisko)

Černík je české a slovenské priezvisko. V Česku je najrozšírenejšie v mestách Praha, Ostrava a Pardubice. Na Slovensku sa najviac vyskytuje v obci Vrbovka (okres Veľký Krtíš) a meste Veľký Krtíš.
Známi nositelia.
Pozri v článku Černík (rozlišovacia stránka).
Čiernik

Čiernik je slovenské priezvisko. Najčastejšie je Považskej Bystrici, Oravskej Jasenici (okres Námestovo) a Námestove.
Bruška

Bruška môže byť:
Džamala

Džamala, vlastným menom Susana Džamaladinovová (; 27. augusta 1983, Oš, Sovietsky zväz) je ukrajinská speváčka krymskotatarského a arménského pôvodu, víťazka Eurovision Song Contest 2016.
Veľké kontroverzie spôsobila predovšetkým výberom piesne na túto súťaž, ktorú nazvala „1944“ a ktorá pojednávala o krymských Tatároch, ktorí boli deportovaní sovietskym režimom za druhej svetovej vojny. Džamala sa tak ocitla na hrane pravidiel, napriek tomu jej bolo povolené pieseň spievať a bola úspešná.
TAG Heuer

TAG Heuer je švajčiarsky výrobca hodiniek, známy svojimi chronografmi a hodinkami pre šport. Firma TAG Heuer je súčasťou koncernu LVMH, obchodujúceho s luxusným tovarom.
Dejiny.
Firma bola založená v roku 1860 Edouardom Heuerom. V roku 1985 bol názov pozmenený na TAG Heuer (TAG – "Techniques d'Avant Garde"). 13. septembra 1999 bola firma prevzatá francúzskym koncernom LVMH za 1,15 miliardy CHF (739 miliónov USD). Firma sídli, ako mnoho švajčiarskych hodinárskych firiem, v meste La Chaux-de-Fonds.
Motoršport.
V roku 2016 podpísala firma TAG Heuer partnerstvo s tímom Formuly 1 Red Bull Racing. Monopost pre ročník 2016 ponesie meno Red Bull Racing-TAG Heuer RB12.
Mistrík

Mistrík je priezvisko, pozri Mistrík (priezvisko), napr.:
Mistrík (priezvisko)

Mistrík je slovenské priezvisko. Najčastejšie je v Bratislave, Banskej Bystrici a Zvolene. 
Známi nositelia.
Pozri v článku Mistrík.
Svetová kvalifikácia vo volejbale mužov na LOH 2016

Svetová kvalifikácia vo volejbale mužov na LOH 2016 bola svetová kvalifikácia vo volejbale mužov na Letné olympijské hry 2016, ktorú organizuje Medzinárodná volejbalová federácia (FIVB). Konala sa v 2 dejiskách: v Tokiu, v Japonsku a v Mexiko City, Mexiku v dňoch od 28. mája5. júna 2016. Zúčastnilo sa jej 12 tímov, ktoré súťažili o 4 postupové miesta. Keďže íšlo zároveň aj o ázijskú kvalifikáciu na LOH 2016, nezávisle na priamych kvalifikantoch postúpilo aj najlepšie ázijské družstvo. Zápasy sa odohrali v arénach Tokyo Metropolitan Gymnasium a Gimnasio Olímpico Juan de la Barrera.
Kvalifikácia.
 Umiestnenie v rebríčku FIVB k 6. októbru 2015. 
Výsledky.
1. turnaj.
&lt;br&gt;
2. turnaj.
&lt;br&gt;
Kvalifikácia na Majstrovstvá Európy vo volejbale žien 2017

Kvalifikácia na Majstrovstvá Európy vo volejbale žien 2017 bola európska kontinentálna kvalifikácia vo volejbale žien na Majstrovstvá Európy 2017, ktoré sa uskutočnia v Azerbajdžane a Gruzínsku. Organizuje ju Európska volejbalová konfederácia (CEV). Zúčastnilo sa jej 29 národných družstiev a skladala sa z troch kôl, v ktorých družstvá súťažili o 9 postupových miest na záverečný turnaj. Na majstrovstvá Európy postúpili víťazi skupín 2. kola a víťazi play-off. Kvalifikácia prebiehala od 20. mája do 9. októbra 2016.
Priamy postup.
Priamo na ME postupili družstvá hostiteľských krajín a 5 najlepších družstiev z Majstrovstviev Európy 2015:
Nasadenie družstiev.
V zátvorke je uvedené aktuálne umiestnenie v rebríčku FIVB k októbru 2016.
1. kolo.
Skupina 1.
&lt;br&gt;
Skupina 2.
&lt;br&gt;
2. kolo.
Skupina A.
1. turnaj, Južne
2. turnaj, Montecatini Terme
&lt;br&gt;
Skupina B.
1. turnaj, Bordeaux
2. turnaj, Antverpy
&lt;br&gt;
Turnaj C.
1. turnaj, Érd
2. turnaj, Bielsko-Biała
&lt;br&gt;
Skupina D.
1. turnaj, Póvoa de Varzim
2. turnaj, Rovinj
&lt;br&gt;
Skupina E.
1. turnaj, Sofia
2. turnaj, Piatra Neamț
&lt;br&gt;
Skupina F.
1. turnaj, Brno
2. turnaj, Maribor
&lt;br&gt;
Pomoriny

Pomoriny (, ) je lokalita v Bratislave v mestskej časti Nové Mesto v okrese Bratislava III v priestore medzi železničnou traťou 130, Bojnickou ulicou, Rožňavskou, Cestou na Senec a východnou hranicou Nového Mesta. Lokalita priamo susedí s mestskými časťami Rača (Žabí majer), Ružinov (Trnávka a Zlaté piesky) a Vajnory (Tuhovské). V stredoveku tu nachádzalo osídlenie, čo dokumentuje aj rozsiahle archeologické nálezisko objavené pri výstavbe hypermarketu Tesco. Do roku 1960 územie katastrálne patrilo pod mestskú časť Bratislava-Rača a nachádzal sa tu rovnomenný majer a prícestný kríž. Dnes je územie súčasťou urbanistických obvodov Medika, Priemstav, Stará Vajnorská cesta a Staving.
Stráže (Bratislava)

Stráže (historicky , )
je lokalita v Bratislave v mestskej časti Nové Mesto v okrese Bratislava III v priestore na sever od Bratislavskej hlavnej stanice a na juh od miestnej časti Koliba. V stredoveku na vrchole kopca sídlila mestská stráž. V súčasnosti sa tu nachádzajú pozostatky vinohradov a vilová štvrť. 
Územný plán tejto časti Nového mesta nájdete tu.
Kvalifikácia na Majstrovstvá Európy vo volejbale mužov 2017

Kvalifikácia na Majstrovstvá Európy vo volejbale mužov 2017 bola európska kontinentálna kvalifikácia vo volejbale mužov, ktorú organizuje Európska volejbalová konfederácia (CEV), na Majstrovstvá Európy 2017, ktoré sa uskutočnia v Poľsku. Zúčastnilo sa jej 31 národných družstiev a skladala sa z troch kôl, v ktorých družstvá súťažili o 9 miest na záverečný turnaj. Na majstrovstvá Európy postúpili víťazi skupín 2. kola a víťazi play-off. Kvalifikácia prebiehala od 19. mája do 9. októbra 2016.
Priamy postup.
Priamo na ME postupili družstvo hostiteľskej krajiny a 6 najlepších družstiev z Majstrovstviev Európy 2015:
Nasadenie družstiev.
V zátvorke je uvedené aktuálne umiestnenie v európskom rebríčku CEV k októbru 2015.
1. kolo.
Skupina 1.
&lt;br&gt;
Skupina 2.
&lt;br&gt;
Skupina 3.
&lt;br&gt;
2. kolo.
Skupina A.
1. turnaj, Podgorica 
2. turnaj, Las Palmas de Gran Canaria 
&lt;br&gt;
Skupina B.
1. turnaj, Sønderborg 
2. turnaj, Helsinki 
&lt;br&gt;
Skupina C.
1. turnaj, Kozani
2. turnaj, Antverpy 
&lt;br&gt;
Skupina D.
1. turnaj, Poprad 
2. turnaj, Rovinj
&lt;br&gt;
Skupina E.
1. turnaj, Turgutlu 
2. turnaj, Koog aan de Zaan
&lt;br&gt;
Skupina F.
1. turnaj, Craiova 
2. turnaj, Jablonec nad Nisou
&lt;br&gt;
Bluesquare

Bluesquare je česká bluesrocková kapela z moravsko-sliezskeho Fulneku. Ide o štvorčlenné zoskupenie v nástrojovom zložení basová gitara, bicie, elektrická gitara a tenor saxofón. Centrálnou postavou skupiny je frontman a gitarista Štěpán Gruchala, ktorý je aj autorom väčšiny skladieb a všetkých textov. Vo svojej hudbe sa Bluesquare inšpirujú bluesom, southern rockom, psychedelic rockom, ale aj inými vplyvmi.